ΚΑΝΟΝΙΣΜΟΣ (ΕΚ) αριθ. 747/94 ΤΗΣ ΕΠΙΤΡΟΠΗΣ της 30ής Μαρτίου 1994 σχετικά με λεπτομέρειες διαχείρισης των ποσοτικών ποσοστώσεων που εφαρμόζονται σε ορισμένα προϊόντα καταγωγής Λαϊκής Δημοκρατίας της Κίνας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 520/94 του Συμβουλίου της 7ης Μαρτίου 1994 για τη θέσπιση κοινοτικής διαδικασίας διαχείρισης των ποσοτικών ποσοστώσεων (1), και ιδίως το άρθρο 2 παράγραφος 3 και το άρθρο 24,

Εκτιμώντας:

ότι το Συμβούλιο, με τον κανονισμό (ΕΚ) αριθ. 519/94 της 7ης Μαρτίου 1994 σχετικά με τον κοινό καθεστώς εισαγωγών που εφαρμόζεται έναντι ορισμένων τρίτων χωρών και με τον οποίο καταργούνται οι κανονισμοί (ΕΟΚ) αριθ. 1765/82, (ΕΟΚ) αριθ. 1766/82 και (ΕΟΚ) αριθ. 3420/83 (2), εισήγαγε έναντι της Λαϊκής Δημοκρατίας της Κίνας ορισμένες ποσοτικές ποσοστώσεις, που αναφέρονται στο παράρτημα ΙΙ του εν λόγω κανονισμού, και όρισε ότι η διαχείρισή τους πρέπει να γίνεται κατ' εφαρμογή των διατάξεων του κανονισμού (ΕΚ) αριθ. 520/94-

ότι, κατά συνέπεια, η Επιτροπή εξέδωσε τον κανονισμό (ΕΚ) αριθ. 738/94 (3) που καθορίζει τις γενικές διατάξεις εφαρμογής του κανονισμού (ΕΚ) αριθ. 520/94- ότι οι διατάξεις αυτές εφαρμόζονται στη διαχείριση των προαναφερομένων ποσοστώσεων, με την επιφύλαξη των διατάξεων του παρόντος κανονισμού-

ότι, μετά από εξέταση των διαφόρων μεθόδων διαχείρισης που προβλέπεται από τον κανονισμό αυτό, είναι σκόπιμο να επιλεγεί η μέθοδος που βασίζεται στο να λαμβάνονται υπόψη οι παραδοσιακές ροές του εμπορίου- ότι, κατ' εφαρμογή της μεθόδου αυτής, οι ποσοστώσεις διαιρούνται σε δύο μέρη από τα οποία το ένα αφορά τους παραδοσιακούς εισαγωγείς και το άλλο τους λοιπούς αιτούντες-

ότι η μέθοδος αυτή φαίνεται ικανή να εξασφαλίσει αρμονική μετάβαση από το προηγούμενο καθεστώς, που χαρακτηριζόταν από τις υπάρχουσες μεταξύ των κρατών μελών διαφορές, όσον αφορά τους όρους εισαγωγής των σχετικών προϊόντων, στο νέο ενιαίο καθεστώς που προκύπτει από τη θέσπιση των εν λόγω κοινοτικών ποσοστώσεων-

ότι η μέθοδος αυτή επιτρέπει πράγματι να ληφθούν υπόψη οι παραδοσιακές ροές του εισαγωγικού εμπορίου που διαμορφώθηκαν υπό το προϊσχύσαν καθεστώς- ότι, όμως, η εγκαθίδρυση ενός πραγματικά κοινοτικού καθεστώτος οφείλει να εξασφαλίζει στους μη πραδοσιακούς εισαγωγείς την προοδευτική πρόβασή τους- ότι, για τον καθορισμό του μεριδίου των λοιπών αιτούντων πρέπει να ληφθούν υπόψη κατά αντιπροσωπευτικό τρόπο οι ανισότητες του προαναφερθέντος καθεστώτος εισαγωγής σύμφωνα με το άρθρο 6 παράγραφος 4 του κανονισμού (ΕΚ) αριθ. 520/94- ότι θα πρέπει συνεπώς να αναζητηθεί βάσει του συνόλου των ως άνω στοιχείων κάποια ισορροπία κατά τον προσδιορισμό του αντίστοιχου μεριδίου που μπορεί να χορηγηθεί στις δύο κατηγορίες εισαγωγέων-

ότι, για τους σκοπούς κατανομής του μεριδίου εκείνου της ποσοστώσεως που προορίζεται για τους παραδοσιακούς εισαγωγείς, οι εισαγωγείς οφείλουν να αποδείξουν ότι πραγματοποίησαν, στη διάρκεια των ετών 1991 και 1992, εισαγωγές προϊόντων καταγωγής Κίνας που αποτελούν το αντικείμενο των εν λόγω ποσοστώσεων- ότι αυτά τα δύο έτη αποτελούν μια κατάλληλη περίοδο αναφοράς για την οποία είναι διαθέσιμα πλήρη και αντιπροσωπευτικά στοιχεία μιας κανονικής εξέλιξης των συναλλαγών όσον αφορά τα σχετικά προϊόντα-

ότι, όσον αφορά το μέρος εκείνο που προορίζεται για τους λοιπούς εισαγωγείς, το οποίο πρέπει να χορηγηθεί σύμφωνα με τη μέθοδο που βασίζεται στη χρονολογική σειρά των αιτήσεων, η εκ των προτέρων προσδιοριζόμενη ποσότητα που μπορεί να επιτύχει, πάντως εντός των δυνατοτήτων των μικρών εισαγωγέων, κάθε εισαγωγέας πρέπει να ορίζεται αφού ληφθεί υπόψη η φύση του προϊόντος καθώς και η απαίτηση να καθορίζεται μια ποσότητα οικονομικά σημαντική, ενόψει των πρακτικών που χαρακτηρίζουν τις σχετικές με τα προϊόντα αυτά εμπορικές πράξεις, η οποία ποσότητα να παραμένει-

ότι, για τη συμμετοχή στη χορήγηση των ποσοστώσεων, είναι σκόπιμο να ορίζεται η αντίστοιχη περίοδος καταθέσεως εκ μέρους των παραδοσιακών εισαγωγέων και των λοιπών εισαγωγέων των αιτήσεων αδείας εισαγωγής, λαμβανομένης υπόψη της ανάγκης να εξασφαλίζεται απλή, σαφής και αποτελεσματική διαχείριση των ποσοστώσεων- ότι, για την αρχική εφαρμογή της διαδικασίας κατανομής στους λοιπούς αιτούντες, φαίνεται σκόπιμο αυτή να γίνει σταδιακά-

ότι πρέπει να προβλεφθεί, ενόψει βελτιστοποίησης της χρήσης των ποσοστώσεων, ότι οι αιτήσεις αδείας οι σχετικές με εισαγωγές υποδημάτων θα διευκρινίζουν, στην περίπτωση που οι ποσοστώσεις αναφέρονται σε περισσότερους κωδικούς της συνδυασμένης ονοματολογίας, τις ποσότητες που ζητούνται για κάθε κωδικό της συνδυασμένης ονοματολογίας-

ότι τα κράτη μέλη οφείλουν να ενημερώνουν την Επιτροπή σχετικά με τις υποβαλλόμενες σ' αυτά αιτήσεις αδειών εισαγωγής σύμφωνα με τις λεπτομέρειες που προβλέπονται στο άρθρο 8 του κανονισμού (ΕΚ) αριθ. 520/94- ότι τα στοιχεία τα σχετικά με τις παλαιότερες εισαγωγές των παραδοσιακών εισαγωγέων πρέπει να κατανεμηθούν ανά έτος αναφοράς και να εκφραστούν σύμφωνα με τη μονάδα της οικείας ποσόστωσης- ότι όταν η ποσόστωση καθορίζεται σε Ecu, η ισοτιμία του νομίσματος στο οποίο εκφράζονται οι παλαιότερες εισαγωγές υπολογίζεται σύμφωνα με το άρθρο 18 του κανονισμού (ΕΟΚ) αριθ. 2913/92 του Συμβουλίου της 12ης Οκτωβρίου 1992 για τη θέσπιση των κοινοτικών τελωνειακών κωδίκων (4)-

ότι, λαμβανομένων υπόψη των ιδιαιτέρων χαρακτηριστικών των εμπορικών συναλλαγών που αφορούν τα προϊόντα που υποβάλλονται σε ποσοτώσεις, κρίνεται σκόπιμο να καθορίζεται η διάρκεια ισχύος της αδείας εισαγωγής σε έξι μήνες από την ημερομηνία εκδόσεώς τους από τα κράτη μέλη-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη που διετύπωσε η επιτροπή του κανονισμού (ΕΚ) αριθ. 520/94,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Με τον παρόντα κανονισμό ορίζονται οι ειδικές διατάξεις οι σχετικές με τη διαχείριση των ποσοτικών ποσοστώσεων που αναφέρονται στο παράρτημα ΙΙ του κανονισμού (ΕΚ) αριθ. 519/94 για την περίοδο από τις 15 Μαρτίου έως τις 31 Δεκεμβρίου 1994.

Ο κανονισμός (ΕΚ) αριθ. 738/94 για τον καθορισμό των διατάξεων εφαρμογής του κανονισμού (ΕΚ) αριθ. 520/94 εφαρμόζεται εν προκειμένω με την επιφύλαξη των ιδιαιτέρων διατάξεων του παρόντος κανονισμού.

Άρθρο 2

Οι αναφερόμενες στο άρθρο 1 ποσοστικές ποσοστώσεις πρέπει να χορηγούνται κατ' εφαρμογή της μεθόδου που βασίζεται στο να λαμβάνονται υπόψη οι παραδοσιακές ροές του εμπορίου, μεθόδου που αναφέρεται στο άρθρο 2 παράγραφος 2 στοιχείο α) του κανονισμού (ΕΚ) αριθ. 520/94.

Άρθρο 3

1. Το τμήμα κάθε ποσοτικής ποσοστώσεως που προορίζεται, αντίστοιχα, για τους παραδοσιακούς εισαγωγείς και για τους λοιπούς εισαγωγείς, εμφαίνεται στο παράρτημα Ι του παρόντος κανονισμού.

Οι εκ των προτέρων προσδιοριζόμενες ποσότητες, που αναφέρονται στο άρθρο 10 και στο άρθρο 12 παράγραφος 1 του κανονισμού (ΕΚ) αριθ. 520/94, εμφαίνονται στο παράρτημα ΙΙ του παρόντος κανονισμού.

2. Για την εφαρμογή του άρθρου 6 παράγραφος 2 του κανονισμού (ΕΚ) αριθ. 520/94, η περίοδος αναφοράς συνίσταται από τα ημερολογιακά έτη 1991 και 1992.

Άρθρο 4

1. Οι αιτήσεις χορηγήσεως άδειας εισαγωγής για τη συμμετοχή στο μέρος εκείνο της ποσοτικής ποσοστώσεως που προορίζεται για τους παραδοσιακούς εισαγωγείς κατατίθενται, στη διάρκεια του χρονικού διαστήματος από τις 5 Απριλίου 1994 έως τις 12 Απριλίου 1994, στις αρμόδιες διοικητικές αρχές που αναφέρονται στο παράρτημα Ι του κανονισμού (ΕΚ) αριθ. 738/94.

2. Τα δικαιολογητικά που αναφέρονται στο άρθρο 7 του κανονισμού (ΕΚ) αριθ. 520/94 πρέπει να κάνουν μνεία της θέσης σε ελεύθερη κυκλοφορία των προϊόντων καταγωγής Λαϊκής Δημοκρατίας της Κίνας που αποτελούν το αντικείμενο της ποσοτικής ποσοστώσεως στην οποία αναφέρεται η αίτηση χορηγήσεως αδείας, κατά τη διάρκεια των ημερολογιακών ετών 1991 και 1992.

Ο αιτών δύναται, εναλλακτικά προς τα δικαιολογητικά που αναφέρονται στην πρώτη περίπτωση του άρθρου 7, να συνοδεύει και επικυρούμενο από τις αρμόδιες εθνικές αρχές βάσει των τελωνειακών στοιχείων που αυτές διαθέτουν, των εισαγωγών των σχετικών προϊόντων που πραγματοποιήθηκαν στη διάρκεια των ημερολογιακών ετών 1991 και 1992 είτε από τον ίδιο, είτε, κατά περίπτωση, από τον οικονομικό φορέα τις δραστηριότητες του οποίου αυτός έχει αναλάβει.

3. Το άρθρο 18 του κανονισμού (ΕΟΚ) αριθ. 2913/92 εφαρμόζεται, κατά περίπτωση, για τα δικαιολογητικά που έχουν συμπληρωθεί σε συνάλλαγμα.

Άρθρο 5

Κατ' εφαρμογή του άρθρου 8 του κανονισμού (ΕΚ) αριθ. 520/94, τα κράτη μέλη κοινοποιούν στην Επιτροπή τις πληροφορίες τις σχετικές με τον αριθμό και το συνολικό όγκο των αιτήσεων αδειών εισαγωγής καθώς και τον όγκο των παλαιοτέρων εισαγωγών που πραγματοποιήθηκαν από τους παραδοσιακούς εισαγωγείς στη διάρκεια καθενός των ετών της περιόδου αναφοράς που αναφέρεται στο άρθρο 3 παράγραφος 2 του παρόντος κανονισμού, το αργότερο μέχρι τις 10.00, ώρα Βρυξελλών, της 26ης Απριλίου 1994.

Άρθρο 6

Η Επιτροπή ανακοινώνει στα κράτη μέλη, το αργότερο στις 28 Απριλίου 1994, την απόφαση προσδιορισμού των ποσοτικών κριτηρίων σύμφωνα με τα οποία πρέπει να γίνονται δεκτές οι αιτήσεις των παραδοσιακών εισαγωγέων.

Άρθρο 7

1. Οι αιτήσεις αδειών εισαγωγής για συμμετοχή στο μέρος εκείνο της ποσοτικής ποσοστώσεως που προορίζεται για τους λοιπούς εισαγωγείς κατατίθενται, στη διάρκεια του χρονικού διαστήματος από τις 26 Απριλίου έως τις 28 Απριλίου 1994, 17.00, ώρα Βρυξελλών στις αρμόδιες διοικητικές αρχές που αναφέρονται στο παράρτημα Ι του κανονισμού (ΕΚ) αριθ. 738/94.

2. Για την εξακρίβωση και τη χρήση του διαθέσιμου κοινοτικού υπολοίπου, εφαρμόζονται οι ακόλουθες διατάξεις:

- οι αρμόδιες αρχές των κρατών μελών κοινοποιούν στην Επιτροπή, από τις 10.00, ώρα Βρυξελλών, της 26ης Απριλίου 1994 και μέχρι τις 17.00, ώρα Βρυξελλών, της 29ης Απριλίου 1994, με τη χρονολογική σειρά παραλαβής, τις αιτήσεις άδειας εισαγωγής που τους κατατέθηκαν,

- Η Επιτροπή εξετάζει το σύνολο των αιτήσεων που κοινοποιήθηκαν και επιβεβαιώνει, στο πέρας της εξετάσεως αυτής, με κοινοποίησή της, τις αιτήσεις εκείνες που γίνονται δεκτές, ενημερώνει δε τα κράτη μέλη σχετικά με την εξέλιξη του κοινοτικού υπολοίπου και, κατά περίπτωση, σχετικά με την ημερομηνία κατά την οποία μπορεί να επαναληφθεί η προαναφερόμενη διαδικασία. Κατά την αρχική φάση εφαρμογής του εν λόγω συστήματος, η Επιτροπή σε περίπτωση υπέρβασης της ποσόστωσης συγκαλεί την επιτροπή του κανονισμού (ΕΚ) αριθ. 520/94 για να εξετάσει την κατάσταση,

- οι κοινοποιήσεις που αναφέρονται στι προηγούμενες περιπτώσεις κανονικά διενεργούνται με ηλεκτρονικό μέσο στο πλαίσιό του για τους σκοπούς αυτούς συσταθέντος ολοκληρωμένου δικτύου, εκτός εάν επιτακτικοί τεχνικοί λόγω επιβάλλουν προσωρινά τη χρήση άλλων μέσων κοινοποίησης. Οι κωδικοί που πρέπει να χρησιμοποιηθούν για τις κοινοποιήσεις αναγράφονται στο παράρτημα ΙΙΙ για κάθε ποσοτική ποσόστωση.

Άρθρο 8

Σε κάθε αίτηση αδείας εισαγωγής που αφορά μία από τις ποσοτικές ποσοστώσεις τις σχετικές με τα υποδήματα πρέπει, εφόσον στην ποσοτική ποσόστωση συνυπάρχουν δύο κωδικοί της συνδυασμένης ονοματολογίας, να αναφέρονται οι ποσότητες που ζητούνται χωριστά για καθένα από τους κωδικούς της συνδιασμένης ονοματολογίας.

Άρθρο 9

Η διάρκεια ισχύος των αδειών εισαγωγής που εκδίδονται από τις αρμόδιες αρχές των κρατών μελών είναι έξι μήνες από την ημερομηνία εκδόσεώς τους.

Άρθρο 10

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Μαρτίου 1994.

Για την Επιτροπή

Leon BRITTAN

Μέλος της Επιτροπής

(1) ΕΕ αριθ. L 66 της 10. 3. 1994, σ. 1.

(2) ΕΕ αριθ. L 67 της 10. 3. 1994, σ. 89.

(3) Βλέπε σελίδα 47 της παρούσας Επίσημης Εφημερίδας.

(4) ΕΕ αριθ. L 302 της 19. 10. 1992, σ. 1.

ΠΑΡΑΡΤΗΜΑ Ι

ΚΑΤΑΝΟΜΗ ΤΩΝ ΠΟΣΟΣΤΩΣΕΩΝ "" ID="1">Γάντια> ID="2">4203 29> ID="3">64 509 156 Ecu (85 %)> ID="4">11 383 696 Ecu (15 %)"> ID="1">Υποδήματα των κωδικών ΕΣ/ΣΟ> ID="2">ex 6402 19 (1)> ID="3">22 166 666 ζεύγη (80 %)> ID="4">5 541 667 ζεύγη (20 %)"> ID="2">ex 6402 99 (1)"> ID="2">ex 6403 19 (1)> ID="3">1 741 666 ζεύγη (80 %)> ID="4">435 417 ζεύγη (20 %)"> ID="2">6403 51> ID="3">1 583 334 ζεύγη (80 %)> ID="4">395 833 ζεύγη (20 %)"> ID="2">6403 59"> ID="2">ex 6403 91 (1)> ID="3">6 286 466 ζεύγη (80 %)> ID="4">1 571 617 ζεύγη (20 %)"> ID="2">ex 6403 99 (1)"> ID="2">ex 6404 11 (1)> ID="3">10 671 666 ζεύγη (80 %)> ID="4">2 667 917 ζεύγη (20 %)"> ID="2">6404 19 10> ID="3">18 399 600 ζεύγη (80 %)> ID="4">4 599 900 ζεύγη (20 %)"> ID="1">Είδη για το σερβίρισμα του τραπεζιού ή την κουζίνα, από πορσελάνη> ID="2">6911 10> ID="3">24 700 τόνοι (80 %)> ID="4">6 175 τόνοι (20 %)"> ID="1">Είδη για το σερβίρισμα του τραπεζιού ή την κουζίνα, από κεραμευτική ύλη> ID="2">6912 00> ID="3">18 810 τόνοι (80 %)> ID="4">4 703 τόνοι (20 %)"> ID="1">Γυάλινα αντικείμενα, επιτραπέζια κ.λπ.> ID="2">7013> ID="3">6 966 τόνοι (80 %)> ID="4">1 742 τόνοι (20 %)"> ID="1">Ραδιοκασετόφωνα αυτοκινήτου των κωδικών ΕΣ/ΣΟ> ID="2">8527 21> ID="3">1 330 000 τεμάχια 107 666 τεμάχια (80 %)> ID="4">332 500 τεμάχια 26 917 τεμάχια (20 %)"> ID="2">8527 29"> ID="1">Παιχνίδια των κωδικών ΕΣ/ΣΟ> ID="2">9503 41> ID="3">119 223 812 Ecu 49 786 532 Ecu 301 634 500 Ecu (75 %)> ID="4">39 741 271 Ecu 16 595 510 Ecu 100 544 833 Ecu (25 %)"> ID="2">9503 49"> ID="2">9503 90""

>

(1) Εξαιρουμένων των υποδημάτων τιμής ειδικής τεχνολογίας: των υποδημάτων cif το ζεύγος ίσης ή ανώτερης των 12 Ecu, που προορίζονται για την άσκηση αθλητικής δραστηριότητας και έχουν πέλμα χυτό σε μία ή περισσότερες στρώσεις, και όχι μορφοποιημένο με έγχυση, κατασκευασμένο από συνθετικές ύλες που έχουν ειδικά επινοηθεί για να μετριάζουν τα χτυπήματα που οφείλονται σε κάθετες ή πλάγιες κινήσεις και τα οποία παρουσιάζουν τεχνικά χαρακτηριστικά όπως συμφυή ερμητικά κλειστά μαξιλαράκια που περιέχουν είτε αέρια είτε υγρά μηχανικά μέρη που απορροφούν ή εξουδετερώνουν τα χτυπήματα, είτε ύλες όπως είναι τα πολυμερή χαμηλής πυκνότητας.

ΠΑΡΑΡΤΗΜΑ ΙΙ

ΜΕΓΙΣΤΗ ΠΡΟΚΑΘΟΡΙΣΜΕΝΗ ΠΟΣΟΤΗΤΑ "" ID="1">Γάντια> ID="2">4203 29> ID="3">50 000 Ecu"> ID="1">Υποδήματα των κωδικών ΕΣ/ΣΟ> ID="2">ex 6402 19 (1)> ID="3">4 000 ζεύγη"> ID="2">ex 6402 99 (1)"> ID="2">ex 6403 19 (1)> ID="3">4 000 ζεύγη"> ID="2">6403 51> ID="3">4 000 ζεύγη"> ID="2">6403 59"> ID="2">ex 6403 91 (1)> ID="3">4 000 ζεύγη"> ID="2">ex 6403 99 (1)"> ID="2">ex 6404 11 (1)> ID="3">4 000 ζεύγη"> ID="2">6404 19 10> ID="3">4 000 ζεύγη"> ID="1">Είδη για το σερβίρισμα του τραπεζιού ή την κουζίνα, από πορσελάνη> ID="2">6911 10> ID="3">8 τόνοι"> ID="1">Είδη για το σερβίρισμα του τραπεζιού ή την κουζίνα, από κεραμευτική ύλη> ID="2">6912 00> ID="3">8 τόνοι"> ID="1">Γυάλινα αντικείμενα, επιτραπέζια κ.λπ.> ID="2">7013> ID="3">6 τόνοι"> ID="1">Ραδιοκασετόφωνα αυτοκινήτου των κωδικών ΕΣ/ΣΟ> ID="2">8527 21> ID="3">4 000 τεμάχια 4 000 τεμάχια"> ID="2">8527 29"> ID="1">Παιχνίδια των κωδικών ΕΣ/ΣΟ> ID="2">9503 41> ID="3">75 000 Ecu 75 000 Ecu 75 000 Ecu"> ID="2">9503 49"> ID="2">9503 90""

>

(1) Εξαιρουμένων των υποδημάτων τιμής ειδικής τεχνολογίας: των υποδημάτων cif το ζεύγος ίσης ή ανώτερης των 12 Ecu, που προορίζονται για την άσκηση αθλητικής δραστηριότητας και έχουν πέλμα χυτό σε μία ή περισσότερες στρώσεις, και όχι μορφοποιημένο με έγχυση, κατασκευασμένο από συνθετικές ύλες που έχουν ειδικά επινοηθεί για να μετριάζουν τα χτυπήματα που οφείλονται σε κάθετες ή πλάγιες κινήσεις και τα οποία παρουσιάζουν τεχνικά χαρακτηριστικά όπως συμφυή ερμητικά κλειστά μαξιλαράκια που περιέχουν είτε αέρια είτε υγρά μηχανικά μέρη που απορροφούν ή εξουδετερώνουν τα χτυπήματα, είτε ύλες όπως είναι τα πολυμερή χαμηλής πυκνότητας.

ΠΑΡΑΡΤΗΜΑ ΙΙΙ

ΚΩΔΙΚΟΙ SIGL "" ID="1">Γάντια> ID="2">4203 29> ID="3">4203Α"> ID="1">Υποδήματα των κωδικών ΕΣ/ΣΟ> ID="2">ex 6402 19 (1)> ID="3">6402A"> ID="2">ex 6402 99 (1)"> ID="2">ex 6403 19 (1)> ID="3">6403A"> ID="2">6403 51> ID="3">3403B"> ID="2">6403 59"> ID="2">ex 6403 91 (1)> ID="3">6403C"> ID="2">ex 6403 99 (1)"> ID="2">ex 6404 11 (1)> ID="3">6404A"> ID="2">6404 19 10> ID="3">6404B"> ID="1">Είδη για το σερβίρισμα του τραπεζιού ή την κουζίνα, από πορσελάνη> ID="2">6911 10> ID="3">6911Α"> ID="1">Είδη για το σερβίρισμα του τραπεζιού ή την κουζίνα, από κεραμευτική ύλη> ID="2">6912 00> ID="3">6912Α"> ID="1">Γυάλινα αντικείμενα, επιτραπέζια κ.λπ.> ID="2">7013> ID="3">7012Α"> ID="1">Ραδιοκασετόφωνα αυτοκινήτου των κωδικών ΕΣ/ΣΟ> ID="2">8527 21> ID="3">8527Α 8527Β"> ID="2">8527 29"> ID="1">Παιχνίδια των κωδικών ΕΣ/ΣΟ> ID="2">9503 41> ID="3">9503Α 9503Β 9503C"> ID="2">9503 49"> ID="2">9503 90""

>

(1) Εξαιρουμένων των υποδημάτων τιμής ειδικής τεχνολογίας: των υποδημάτων cif το ζεύγος ίσης ή ανώτερης των 12 Ecu, που προορίζονται για την άσκηση αθλητικής δραστηριότητας και έχουν πέλμα χυτό σε μία ή περισσότερες στρώσεις, και όχι μορφοποιημένο με έγχυση, κατασκευασμένο από συνθετικές ύλες που έχουν ειδικά επινοηθεί για να μετριάζουν τα χτυπήματα που οφείλονται σε κάθετες ή πλάγιες κινήσεις και τα οποία παρουσιάζουν τεχνικά χαρακτηριστικά όπως συμφυή ερμητικά κλειστά μαξιλαράκια που περιέχουν είτε αέρια είτε υγρά μηχανικά μέρη που απορροφούν ή εξουδετερώνουν τα χτυπήματα, είτε ύλες όπως είναι τα πολυμερή χαμηλής πυκνότητας.